கேள்வி: கிண்டி பற்றி விளக்கவும்.
பதில்: கிண்டி (ஆங்கிலம்: Guindy) தமிழ்நாடு சென்னை நகரத்திலுள்ள ஒரு நகர்ப் பகுதியாகும். இது சென்னையின் தென்பகுதியில் அமைந்துள்ளது. கிழக்கே அடையாறு, சென்னை வடக்கே கோட்டூர்புரம் உள்ளன. இங்கு புகழ் பெற்ற அண்ணா பல்கலைக்கழகம் மற்றும் கிண்டி தேசியப் பூங்கா அமைந்துள்ளன. இந்தப் பூங்காவில் மாநில ஆளுநரின் அதிகாரப்பூர்வ இருப்பிடம் ''மக்கள் பவன்'' உள்ளது. அண்ணா பல்கலைக்கழகம் அமைந்துள்ள வளாகத்தின் முந்தைய கிண்டி பொறியியல் கல்லூரி, இந்தியாவின் பழமையான பொறியியற் கல்லூரிகளுள் ஒன்றாகும். மேலும் கிண்டியில் ஒரு சென்னை பாம்புப் பண்ணை அறக்கட்டளை#பாம்புப் பண்ணை சிறுவர் பூங்காவும் உள்ளன. இவற்றை அடுத்து சக்ரவர்த்தி ராஜகோபாலாச்சாரி, காமராசர் மற்றும் மகாத்மா காந்தி நினைவிடங்கள் உள்ளன. தாம்பரம் – சென்னைக் கடற்கரை சுற்றுப்புற வழித்தடத்தின் நிறுத்தமாக தொடருந்து நிலையம் அமைந்துள்ளது. இதன் அருகாமையில் தொழிற்பேட்டை ஏற்படுத்தப்பட்டது. மேலும் இந்தியாவிலே முதன் முதலில் உருவான ''CIPET'' (Central Institute of Plastics Engineering and Technology) அமைந்துள்ளது.